# DECIZIA ETAPEI DE ÎNCADRARE

## Nr. xx din xx.10.2018

Ca urmare a notificării adresate de **COJOCARU LIA, CHIDEȘA LIA - MARIA, DIACONESCU OANA - MIRELA; DIACONESCU SAMSON ȘI DIACONESCU ANA PRIN MANDATAR DIACONESCU OANA-MIRELA; CHIDEȘA IOAN ȘI CHIDEȘA ECATERINA PRIN MANDATAR CHIDEȘA LIA - MARIA ; POPOVENIUC OFELIA - GEORGETA ȘI POPOVENIUC DOREL PRIN MANDATAR COJOCARU LIA –** cu domiciliul în județul Suceava, orașul Siret, strada 28 Noiembrie, nr.5, scara B, ap.8, et.2, **privind planul / programul**  "**PLANUL URBANISTIC ZONAL - Construire centru comercial, amenajare parcare și acces, amenajare mijloace de publicitate, împrejmuire teren privat și organizare de șantier ”**, în intravilanul orașului Siret, strada Simion Florea Marian, nr.2A, Județul Suceava**,** înregistrată la APM Suceava cu nr.10406/ 27.09.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 15.10.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire centru comercial, amenajare parcare și acces, amenajare mijloace de publicitate, împrejmuire teren privat și organizare de șantier ”**, în intravilanul orașului Siret, strada Simion Florea Marian, nr.2A, Județul Suceava**, titulari COJOCARU LIA, CHIDEȘA LIA - MARIA, DIACONESCU OANA - MIRELA; DIACONESCU SAMSON ȘI DIACONESCU ANA PRIN MANDATAR DIACONESCU OANA - MIRELA; CHIDEȘA IOAN ȘI CHIDEȘA ECATERINA PRIN MANDATAR CHIDEȘA LIA-MARIA; POPOVENIUC OFELIA-GEORGETA ȘI POPOVENIUC DOREL PRIN MANDATAR COJOCARU LIA –** cu domiciliul în județul Suceava, orașul Siret, strada 28 Noiembrie, nr.5, scara B, ap.8, et.2, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

Se va obține actul de reglementare de la Inspectoratul de Situații de Urgență Suceava.

**Caracteristicile și localizarea proiectului**

 Terenul studiat, in suprafata totală de 6694 mp, se află in intravilanul orașului Siret, este proprietatea lui Cojocaru Lia, Chideșa Lia-Maria, Diaconescu Oana-Mirela conf.Extras de carte funciară nr.30441(S=575 mp) ș1 32294(S=500 mp), Diaconescu Samson, Diaconescu Ana și Chideșa Ioan, Chideșa Ecaterina conf. Extras de carte funciară nr.32058 (S=3738 mp) și Popoveniuc Ofelia –Georgeta și Popoveniuc Dorel conf. Extras de carte funciară nr.33308 (S=340 mp), Humeniuc-Kopp Maria, Badaliță Mirela, Humeniuc-Kopp Ecaterina, Humeniuc-Kopp Ioan, Humeniuc Kopp Loredana conf.Extras de carte funciară 33451(S=571 mp) și Andriiciuc Rodica, conf. Extras de carte funciară 33457 (S=970 mp), in baza CU nr.23/16.02.2018.

Vecinătăți:

-- Nord– Spital de Psihiatrie Cronici; Strada Simion Florea Marian; Muzeul de Istorie

- Vest– Biserica Ortodoxa „Sf. Ioan Botezatorul”; Școala „Petru Mușat”;

- Sud– Pârâul Targului; locuinte cu regim mic/mediu de inaltime;

- Est– Spitalul Orășenesc.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea realizarii unui imobil cu functiunea de supermarket - comercializare produse alimentare si nealimentare şi functiuni conexe, respectiv integrarea si armonizarea constructiiilor si a amenajărilor propuse cu vecinătătile; dimensionarea, functionalitatea si aspectul arhitectural; rezolvarea circulatiilor carosabile si pietonale; echiparea cu utilitati edilitare, respectiv demolarea integrală a cladirilor existente pe amplasament, amenajare mijloace de publicitate, împrejmuire teren și organizare de șantier, fără a aduce prejudicii mediului înconjurător.

 **Indici urbanistici:**

 **POTmax propus = 35% CUTmax propus = 0,60**

Regimul de înălțime Parter înalt

Suprafata construita totală propusă 1803,55 mp

Suprafața desfășurată 1803,55 mp

Suprafata spatii verzi 670 mp

Suprafata trotuare/alei, parcări 3075,45 mp

Suprafață amenajată 1145,00 mp

Număr locuri de parcare 65

Constructia principala a centrului comercial se va amplasa in partea de est a parcelei, respectandu-se urmatoarele retrageri:

- nord – retragere aliniament 3.00 m- strada Simion Florea Marian

- vest – 3.00 m - retragere fata de limita de proprietate Școala „Petru Mușat”;

- sud – 3.00 m - retragere fata de limita de proprietate Pârâul Targului;

- est – 1.35m - retragere fata de limita de proprietate Spitalul Orășenesc.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Zona dispune de utilităţile necesare deservirii imobilului ce face obiectul prezentului P.U.Z.

**Alimentarea cu apă si canalizare.**

In vecinatatea amplasamentului si pe amplasament exista conducte de alimentare cu apa si canalizare, respectiv bransamente de apa potabila si un racord de canalizare.

**Alimentare cu căldură.**

Pe amplasament nu sunt conducte de transport a energiei termice, încălzirea se va face cu centrale proprii. Zona este deservită de reţele de distributie gaze naturale, aflate in exploatare, conform aviz SC PREMIER ENERGY SA. Asigurarea documentatiilor de cota si proiectele de bransament si utilizare se intocmesc contra cost la comanda beneficiarilor, de catre firme autorizate ANRGN.

**Alimentarea cu energie electrică**

Realizarea investitiei propuse impune obtinerea de catre beneficiari a avizelor tehnice de racordare la electricitate, in conformitate cu reglementarile in vigoare din domeniul furnizarii energiei electrice la consumatori. Solutia de racordare apartine furnizorului de electricitate, in baza unui studiu de solutie comandat de beneficiari.

 **Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deserve investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul auto si pietonal clienti, respectiv accesul de aprovizionare se vor realiza din strada Simion Florea Marian. Se propune realizarea unui acces pietonal suplimentar din Strada Ana Ipatescu. Accesul auto va avea dimensiunea de 9.50 m.

Amenajările carosabile şi pietonale din incintă vor fi compuse din: alei de incintă, trotuare şi platforme pentru parcare. Se propune amenajarea a 65 de locuri de parcare.

Parcajele in incinta vor fi dimensionate corespunzator normativelor si regulamentelor in vigoare. Vor fi respectate caile de interventie pentru masinile de pompieri, urgență, prevăzute de normativ.

Amplasarea mijloacelor publicitare (panourilor publicitare, panouri directoaresi directionale, precum si a tuturor elementelor de publicitate) va respecta prevederile Legii nr. 185/ 2013 privind amplasarea si autorizarea mijloacelor de publicitate si nu va afecta semnalizarea si semaforizarea existenta in zona, astfel:

- publicitare amplasate pe sol vor fi montate astfel incat sa nu impiedice circulatia rutiera si / sau pietonala, ori accesul pietonal si / sau al autovehiculelor de interventie pe proprietate,

- proiectia la sol a panoului publicitar (tip totem), avand inaltimea de 6.00 m, va fi in totalitate in interiorul proprietatii.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 29.09.2018 și 01.10.2018, până la luarea deciziei de încadrare nu au fost semnalate observații din partea publicului.

 În urma publicării din data de xx.10.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.